cyanic-selkie/wikianc huggingface dataset:
Siderium
Geochemiese verandering
Omtrent 2,4 Ga verskyn die eerste afsetting van gips (kalsium-sulfaat). Dit beteken dat toe sulfaat volop in die oseane geword het. Die beteken dat vulkaniese swaweluitstoot soos makliker geoksideer is.
Jürgen von Alten
Jürgen von Alten (12 Januarie 1903 – 28 Februarie 1994) was 'n Duitse regisseur, akteur, en skrywer. Hy was bekend vir sy rolle in die rolprente Susanne im Bade (1936), Rote Mühle (1940), Die Sterne lügen nicht (1950), en Herzen im Sturm (1951).
Lughawe Londen-Gatwick
Lughawe Londen-Gatwick (IATA: LGW, ICAO: EGKK) is 'n belangrike internasionale lughawe 5 km noord van Crawley, Wes-Sussex en 48 km (30 myl) suid van Londen-sentraal geleë. Dit is Londen se tweede grootste internasionale lughawe en die tweede besigste gemeet aan totale passasiersverkeer in die Verenigde Koninkryk, naas Heathrow. Verder is Gatwick Europa se voorste lughawe vir punt-tot-punt vlugte en het die wêreld se besigste enkelgebruik-aanloopbaan met 'n maksimum van 55 vliegtuigbewegings per uur.
Die Noord- en Suidterminale strek oor 'n gebied van 98 000 m2 en 160 000 m2 onderskeidelik. In 2013 het 35,4 miljoen passasiers gebruik gemaak van Gatwick.
Vanaf 1978 tot 2008 het baie vlugte ná en van die Verenigde State Gatwick gebruik as gevolg van beperkings op die gebruik van Heathrow tussen die Verenigde Koninkryk en die VSA, soos geïmplementeer in die Bermuda II-ooreenkoms. US Airways, Gatwick se laaste oorblywende Amerikaanse draer, beëindig hul diens vanaf die lughawe op 30 Maart 2013. Dit laat Gatwick sonder 'n geskeduleerde Amerikaanse lugredery vir die eerste keer in meer as 35 jaar. Die lughawe dien tans as basis vir geskeduleerde operateurs soos Aer Lingus, British Airways (BA), EasyJet, Jazeera (Koeweit), Norwegian Air Shuttle en Virgin Atlantic, asook Thomas Cook en Thomson.
Gatwick is uniek onder Londen se lughawens met 'n beduidende teenwoordigheid uit elk van die drie belangrikste lugrederybesigheidsmodelle: voldiens (33%), laekoste (55%) en huurvlugte (11%).
Alaina Huffman
Alaina Huffman (gebore 17 April 1980) is 'n Kanadese aktrise en vervaardiger. Sy is bekend vir haar rolle in die televisiereekse Smallville (2001), Supernatural (2005), Painkiller Jane (2007), en SGU Stargate Universe (2009).
Combretum conchipetalum
Combretum conchipetalum is 'n struik wat aan die familie Combretaceae behoort. Die spesie is inheems aan Benin, Demokratiese Republiek die Kongo, Gaboen, Golf van Guinee-eiland, Guinee, Guinee-Bissau, Ivoorkus, Kameroen, Liberië en die Sentraal-Afrikaanse Republiek.
Lughawe Leonardo da Vinci–Fiumicino
Die Lughawe Fiumicino–Leonardo da Vinci (IATA-kode: FCO, ICAO: LIRF) (Italiaans: Fiumicino – Aeroporto Internazionale Leonardo da Vinci) is Italië se grootste lughawe wat 43,5 miljoen passasiers hanteer het in 2019. Dit is geleë in Fiumicino naby die Tirreense Seekus, sowat 32 km suidwes van die Centro Storico of historiese middestad van Rome.
Fiumicino-Leonardo da Vinci is in 2017 en 2018 aangewys as die beste van alle Europese lughawens met jaarliks meer as 40 miljoen passasiers.
Fiumicino-Leonardo da Vinci is op 15 Januarie 1961 ingewy. Tot op daardie datum was Rome-Ciampino Giovan Battista Pastine, wat in 1916 geopen is, die Italiaanse hoofstad se enigste lughawe. Tans is Fiumicino-Leonardo da Vinci Rome se hoofspil vir internasionale geskeduleerde en huurvlugte asook interkontinentale lugvervoer. Rome Ciampino Giovan Battista Pastine, geleë suidoos van Rome, is 'n spil vir laekosterederye soos Ryanair, spoedvrag sowel as staats-, humanitêre en burgerlike verdedigingsvlugte. Albei lughawens word bedryf deur Aeroporti di Roma SpA, 'n konsessiesaak waarvan 99,4 persent van die aandele in besit van Atlantia SpA, Rome is.
Oorjas
'n Oorjas is 'n tipe lang jas bedoel om as buitekledingstuk gedra te word, wat gewoonlik tot onder die knieë strek. Jasse word die mees algemene gebruik in die winter wanneer liggaamshitte vir die draer belangrik is.
Vaalbara
Vaalbara was ’n Argeïese superkontinent wat bestaan het uit die Kaapvaal-kraton (nou in Suid-Afrika) en die Pilbara-kraton (nou in Wes-Australië). E.S. Cheney het die naam afgelei van die laaste vier letters van elk van kratons se name. Die twee kratons bestaan uit aardkors van 2,7 tot 3,6 miljard jaar gelede, wat Vaalbara een van die aarde se eerste superkontinente maak.
Debat oor die bestaan
Wetenskaplikes is in ’n debat betrokke oor of Vaalbara bestaan het of nie.
thumb|240px|links|Voorstelling van hoe die superkontinent Vaalbara uit die ruimte kon gelyk het.’n Argeïes-Paleoproterosoïese skakel (2,8-2,1 miljard jaar gelede) tussen Suid-Afrika en Wes-Australië is in 1976 die eerste keer voorgestel, deur A. Button. Hy het bevind daar is ’n groot aantal ooreenkomste tussen die Transvaal-bekken in Suid-Afrika en die Hamersley-bekken in Australië. Hy het Madagaskar egter tussen Afrika en Australië geplaas en tot die gevolgtrekking gekom dat Gondwana ’n lang, stabiele tektoniese geskiedenis moes gehad het. In die rekonstruksies van Rogers in 1993 en 1996 was die oudste kontinent Ur. Rogers het Kaapvaal en Pilbara egter reeds in die rekonstruksie van Gondwana ver van mekaar geplaas, ’n model wat deur latere orogenetiese gebeure weerspreek word en onverenigbaar met die Vaalbara-hipotesis is.
Cheney het egter ’n drievoudige stratigrafiese ooreenkoms gevind en het voorgestel dat die twee kratons eens ’n kontinent gevorm het, wat hy Vaalbara genoem het. Hierdie model word ondersteun deur die palaeomagnetiese data van Zegers, De Wit en White. Rekonstruksies van die paleobreedtegrade van die twee kratons van 2,78-2,77 miljard jaar gelede is egter twyfelagtig. In die rekonstruksie van Wingate in 1998 oorvleuel dit nie, maar wel in meer onlangse rekonstruksies.
Ander wetenskaplikes betwyfel die bestaan van Vaalbara en meen ooreenkomste in die twee kratons is die gevolg van globale prosesse. Hulle wys byvoorbeeld op die voorkoms van dik vulkaniese neerslae op ander kratons.
Die Kaapvaal-kraton word gekenmerk deur dramatiese gebeure soos die Vredefortkoepelvoorval (2 025 miljard jaar gelede), en geen spore daarvan is op die Pilbara-kraton gevind nie – dit beteken die twee kratons moes voor 2,05 miljard jaar gelede geskei geraak het.
Min (god)
Min was in die Egiptiese mitologie ’n god uit die voordinastiese tydperk (omstreeks die 4de millennium v.C.). Hy is in baie vorme uitgebeeld, maar meestal as ’n man met ’n ereksie en ’n dorsvleël. As Min was hy die god van voortplanting; as Chnoem was hy die skepper van alle dinge, "van gode en die mens".
Familie
In gesange word genoem dat Min die seun van Osiris en Isis was. Sy vroue was Iabet en Repit.
Mites en funksie
Sy kultus was die grootste in Koptos en Achmim, waar groot feeste vir hom gehou is met openbare optogte en offerandes. Sy ander verbintenisse was met die oostelike woestyn en die god Horus. Flinders Petrie het twee groot standbeelde van Min opgegrawe by Qift, wat vermoedelik uit die voordinastiese tyd kom. Hoewel sy naam nie genoem word nie, is daar ’n verwysing na "hy wie se arm in die ooste gelig is" in die Piramidetekste, en dit verwys vermoedelik na Min.
Sy belangrikheid het tydens die Middelryk gegroei toe hy nader verbind is met Horus, as die god Min-Horus. Teen die Nuwe Ryk is hy ook versmelt met Amoen as die god Min-Amoen-kamoetef (Min-Amoen, bul van sy moeder). Min se altaar is versier met twee bulhorings.
As die sentrale god van vrugbaarheid en moontlik orgastiese rites is Min geïdentifiseer met die Griekse god Pan. Deel van die aanbidding van Min was die lang, reguit Egiptiese blaarslaai, bekend as die "wit bul", wat volgens die Egiptenare geslagsprikkelende eienskappe gehad het; wanneer dit gevryf of gedruk is, het dit ’n melkerige vloeistof afgegee wat vermoedelik met semen verbind is. Die "wit bul" was ook een van Min se simbole.
As god van manlike potensie is hy tydens die Nuwe Ryk vereer op kroningsplegtighede, wanneer van die farao verwag is om sy saad te saai – daar word algemeen geglo dit was plantsaad, hoewel daar al omstrede voorstelle was dat die farao moes bewys hy kon ejakuleer en so die jaarlikse oorstromings van die Nylrivier verseker. Aan die begin van die oesseisoen is Min se beeld uit die tempel na die landerye geneem as deel van die "fees van die vertrek van Min". Die Egiptenare het dan die oes geseën en nakend aan spele deelgeneem ter ere van hom; die belangrikste hiervan was die klim van ’n groot tentpaal.
In Egiptiese kunswerke is Min uitgebeeld met ’n kroon van vere, met ’n ereksie in sy linkerhand en ’n dorsvleël in sy regterhand, wat hy omhoog gehou het. Om sy voorkop het hy ’n rooi lint gedra wat waarskynlik seksuele energie voorgestel het.
Selfs sommige godinne is uitgebeeld met Min se liggaam (insluitende die fallus), en dit het daartoe gelei dat hy dikwels die kop van ’n leeuwyfie gehad het. Omdat hy gewoonlik met ’n ereksie uitgebeeld is, het Christene dikwels sy monumente geskend en Victoriaanse Egiptoloë het dikwels net foto's van sy bolyf geneem of ander maniere gevind om sy uitstaande penis te verbloem. Vir die Antieke Egiptenare was Min egter nie skandalig nie. Hulle was baie ontspanne oor naaktheid – in hul warm klimaat het boere, arbeiders, slawe en vermaakkunstenaars dikwels naak gewerk, en kinders sou naak rondloop totdat hulle meerderjarig was.
Combretum cuspidatum
Combretum cuspidatum is 'n struik of klein boompie wat aan die familie Combretaceae behoort. Die spesie is inheems aan Angola, Cabinda, Demokratiese Republiek die Kongo, Ekwatoriaal-Guinee, Gaboen, Ghana, Golf van Guinee-eilande, Guinee, Ivoorkus, Kameroen, Liberië, Nigerië, Sentraal-Afrikaanse Republiek en Sierra Leone.
Norman Coburn
Norman Coburn (gebore 6 Maart 1937) is 'n Australiese akteur. Hy is bekend vir sy rolle in die rolprent Tomorrow at Ten (1963) en in die televisiereekse Suspense (1962) en Home and Away (1988).
Slag van Vittorio Veneto
Die Slag van Vittorio Veneto (ook bekend as die Derde Piaveslag) was 'n veldslag wat van 24 Oktober 1918 tot 3 November 1918 by Vittorio Veneto, provinsie Treviso op die Italiaans-Oostenrykse frontlinie plaasgevind het. Dit was die laaste groot veldslag van die Groot Oorlog op Italiaanse bodem waarin Italië en sy geallieerdes 'n oorwinning teen Oostenryks-Hongaarse magte behaal het. 'n Wapenstilstandooreenkoms is in die Villa Giusti naby Padua gesluit.
Museo della Battaglia di Vittorio Veneto
Ter geleentheid van die 20ste herdenking van die Slag van Vittorio Veneto is in 1938 'n museum in die stad ingerig, die Museo della Battaglia di Vittorio Veneto. Dit huisves 'n versameling items wat verband hou met die veldslag in 1918.
Wadjet
Wadjet (ook gespel Wadjit, Oeadjet of Oea Zit) was as ’n vroeë godin in die Egiptiese mitologie die beskermgodin van die stad Dep, wat deel geword het van die stad wat die Egiptenare Per-Wadjet genoem het. Sy was later die beskermgodin van Benede-Egipte en ná die vereniging met Bo-Egipte, een van die twee beskermgodinne van die hele Antieke Egipte saam met Nechbet, die beskermgodin van Bo-Egipte. Die beeld van Wadjet met die sonskyf is die oeraeoes genoem, en dit het saam met die ouwêreldse aasvoël, die simbool van Nechbet, op die hooftooisel van farao's verskyn wanneer hulle begrawe is.
Pascale Hutton
Pascale Hutton (gebore 14 Junie 1979) is 'n Kanadese aktrise. Sy is bekend vir haar rolle in die rolprente Chaos (2005) en Fantastic Four (2005), en in die televisiereekse Intelligence (2005) en Sanctuary (2008).
Wadjet
Wadjet was ook die beskermer van konings en van vroue tydens geboorte. Sy is met die land verbind en is uitgebeeld as ’n vrou met die kop van ’n slang. Haar orakel was die tempel in Per-Wadjet. Sy is nou verbind met Bast, die godin wat as ’n leeuwyfie uitgebeeld is, as die songodin wie se oog later die Oog van Horus geword het en as die Oog van Ra.
Eksterne skakels
Llista de personatges de la mitologia egípcia
Chelicerata
Chelicerata is 'n subfilum van die geleedpotiges (Arthropoda). Die subfilum bestaan uit slegs twee biologiese klasse, naamlik Arachnida en Merostomata.
Arachnida (spinnekopagtiges) is 'n groot en suksesvolle grondlewende groep, wat die spinnekoppe, skerpioene en hul verwantes insluit.
Merostomata sluit die hoefysterkrap (Xiphosura) en die uitgestorwe seeskerpioene (Eurypterida) in. Die hoefysterkrap is 'n klein, ou groep wat vir miljoene jare relatief onveranderd oorleef het. Groepe soos hierdie word dikwels lewende fossiele genoem.
Die seespinnekoppe (Pycnogonida) kan moontlik aan die Chelicerata-subfilum behoort. Daar is genetiese bewyse wat dui dat hulle 'n ou sustergroep van al die ander lewende geleedpotiges kan wees. Daar is ongeveer 1 300 seespinnekopspesies.
Chelicerata het as seediere ontstaan. Die eerste bevestigde fossiele dateer 445 miljoen jaar terug tot die laat Ordovisium-tydperk. Hoewel net vier mariene spesies oorleef het, almal van hulle hoefysterkrappe, is daar meer as 77 000 spesies wat lug inasem, en daar kan soveel as 500 000 onbekende spesies wees.
Chelicerata is grootliks karnivories. Sommiges is egter heterotrofies, en leef van materiale wat deur ander organismes vervaardig word.
Gordon Collingridge
Gordon Collingridge is 'n Australiese akteur. Hy was bekend vir sy rolle in die rolprente Circumstance (1922), Dope (1924), Jewelled Nights (1925), en Hills of Hate (1926).
Axel von Ambesser
Axel von Ambesser (22 Junie 1910 – 6 September 1988) was 'n Duitse akteur, regisseur, en skrywer. Hy was bekend vir sy rolle in die rolprente Tanz mit dem Kaiser (1941), Traumschöne Nacht (1952), Bruder Martin (1954), en Ihr erstes Rendezvous (1955).
Simbaal
'n Simbaal is'n algemene perkussie-instrument wat dikwels in pare gebruik word. Simbale bestaan uit dun, gewoonlik ronde plate van verskillende legerings. Die meerderheid simbale is van onbepaalde toonhoogte, alhoewel klein skyfvormige simbale wat gebaseer is op antieke ontwerpe oor 'n definitiewe toonhoogte beskik.
Simbale word in baie ensembles gebruik, wat wissel van orkeste, perkussie-ensembles, jazzorkeste, swaarmetaal- en marsjeerorkeste. Tromstelle bevat gewoonlik ten minste een slag, ry of slag/ry en 'n paar hi-hoed simbale. 'n Simbaalspeler word 'n simbalis genoem.
Geskiedenis
Simbale bestaan reeds sedert antieke tye. Voorstellings van simbale kan gevind word in reliëfs en skilderye van die Armeense Hoogland (7de eeu v.C.), Larsa, Babilon, Assirië, antieke Egipte, antieke Griekeland en antieke Rome. Verwysings na simbale verskyn ook deur die hele Bybel, deur middel van baie psalms en prysliedere aan God.
Simbale kon aan China bekendgestel wees uit Sentraal-Asië in die 3de of 4de eeu n.C. In Indië is simbale in gebruik sedert die antieke tye en word nog steeds gebruik in byna al die groot Boeddhistiese tempels en plekke. Reuse Aartis wat deur Hindoes oor die hele wêreld aanbid word, is onvolledig sonder groot simbale.
Anatomie
Die anatomie van die simbaal speel 'n groot rol in die klank wat dit skep. 'n Gat word geboor in die middel van die simbaal, wat gebruik word om óf die berging van die simbaal op 'n staander of vir die vasmaak van bande vir handspeel. Die klokkie, koepel, of beker is die verhoogde gedeelte onmiddellik rondom die gat. Die klok produseer 'n hoër "ping" toonhoogte as die res van die simbaal. Die boog is die res van die oppervlak rondom die klok. Die boog word soms beskryf in twee gebiede: die ry- en slaggebied. Die rygebied is die dikker deel nader aan die klok, terwyl die slaggebied die dunner gepunte deel naby die rand is. Die rand is die onmiddellike omtrek van die simbaal.
Nechbet
Nechbet was as ’n vroeë, voordinastiese godin in die Egiptiese mitologie die beskermer van die dodeakker Necheb; haar naam beteken "van Necheb". Sy het later die beskermgodin van Bo-Egipte geword en was een van die twee beskermgodinne van die hele Antieke Egipte nadat Bo- en Benede-Egipte verenig het.
Mitologie
Egipte se oudste orakel was die altaar van Nechbet by Necheb. Dit was by Nechen, die godsdienstige en politieke hoofstad van Bo-Egipte aan die einde van die Voordinastiese Tydperk (omstreeks 3200–3100 v.C.) en moontlik ook in die Vroegdinastiese Tydperk (omstreeks 3100–2686 v.C.). Die oorspronklike nedersetting op die Nechen-terrein dateer uit die Badari-kultuur van omstreeks 4400 v.C. Op sy hoogtepunt, vanaf omstreeks 3400 v.C., het Nechen minstens 5 000 en moontlik tot 10 000 inwoners gehad.
Die priesteresse van Nechbet is "moeoe" (moeders) genoem en het kledingstukke gedra wat van die vere van ouwêreldse aasvoëls gemaak is.
Nechbet was die titelgodin van Bo-Egipte. Sy en haar Benede-Egiptiese eweknie, Wadjet, het dikwels saam verskyn as die "Twee Dames". Een van die name van die farao's was hul Nebtynaam, wat begin het met die hiërogliewe vir "hy/sy van die Twee Dames . . ."
Eksterne skakels
Llista de personatges de la mitologia egípcia
Combretum dolichopodum
Combretum dolichopodum is 'n struik wat aan die familie Combretaceae behoort. Die spesie is inheems aan Kameroen en die Sentraal-Afrikaanse Republiek.
Marina Silva
Maria Osmarina Marina Silva Vaz de Lima (* 8 Februarie 1958) is 'n Brasiliaanse politikus. Sy was senator van die Republiek.
Jennifer Irwin
Jennifer Irwin (gebore 17 Junie 1968) is 'n Kanadese aktrise en skryfster. Sy is bekend vir haar rolle in die rolprente Superstar (1999), Exit Wounds (2001), en No Strings Attached (2011), en in die televisiereeks Michael: Every Day (2011).
Combretum echirense
Combretum echirense is 'n struik wat aan die familie Combretaceae behoort. Die spesie is inheems aan Gaboen en Kameroen.
Timothy Conigrave
Timothy Conigrave (19 November 1959 – Oktober 1994) was 'n Australiese akteur en skrywer. Hy was bekend vir sy rol in die rolprent Holding the Man (2015).
G. W. Bailey
G. W. Bailey (gebore 27 Augustus 1944) is 'n Amerikaanse akteur. Hy is bekend vir sy rolle in die rolprente Police Academy (1984), Short Circuit (1986), Police Academy 4: Citizens on Patrol (1987), en Mannequin (1987).
Livrei
'n Livrei is die ampsuniform van 'n lakei wat aan 'n koninklike hof werksaam is. Dikwels is die dra van 'n livrei die uitvoering van 'n eeu-oue tradisie. In die verlede het edelliede ook hul eie lakeie gehad. Dié tradisie het na die Tweede Wêreldoorlog verdwyn.
Staatsgeleenthede
Die lakei staan in diens van die staatshoof en dra by tot die grandeur van die hof. Vir sekere spesiale geleenthede (inhuldigings, dope, huwelike, staatsbesoeke en die opening van die parlement) word 'n beroep gedoen om ou uniforms te dra; dikwels weens dié se pragtigte versierings met goue linte, knope en wapenskilde of monogramme.
Roland Conway
Roland Conway (1882 – 16 Junie 1960) was 'n Australiese akteur. Hy was bekend vir sy rolle in die rolprente Gambler's Gold (1912), Strike (1912), en Know Thy Child (1921).
Michael Ande
Michael Ande (gebore 5 Oktober 1944) is 'n Duitse akteur. Hy is bekend vir sy rolle in die rolprente The Trapp Family (1956) en The Trapp Family in America (1958), en in die televisiereekse Fußballtrainer Wulff (1972) en The Old Fox (1977).
Kolonialisme
Kolonialisme is die beleid van 'n politieke entiteit om sy gesag oor ander mense of gebiede te behou of te verleng, gewoonlik met die doel om hulle te ontwikkel of te ontgin tot voordeel van die koloniserende land en om die kolonies te help om te moderniseer in terme gedefinieer deur die koloniseerders, veral in ekonomie, godsdiens en gesondheid.
Soorte van kolonialisme
Historici onderskei dikwels tussen verskeie oorvleuelende vorme van kolonialisme:
Combretum demeusei
Combretum demeusei is 'n struik of klein boompie wat aan die familie Combretaceae behoort. Die spesie is inheems aan Demokratiese Republiek die Kongo, Gaboen, Ghana, Guinee, Ivoorkus, Kameroen, Liberië, Nigerië, Republiek die Kongo, Sentraal-Afrikaanse Republiek en Togo.
Hofskoen
'n Hofskoen (Brits-engels), of pomp (Amerikaanse Engels), is 'n skoen met 'n lae snit aan die voorkant, sonder 'n vasmaakband. Hulle word gewoonlik deur vroue gedra, maar bly steeds tradisionele mansdrag in sommige formele situasies, waar hierdie styl soms 'n operaslipper of patentpomp genoem word. Pompe met 'n bandjie oor die wreef word Maria Janes genoem. Pompe mag soms 'n enkelband hê.
Damesdrag
Pompe vir vroue het gewoonlik hakke. In die Verenigde Koninkryk, word 'n toe toon en wye (nie-stilet) hakke gedra deur die mode-bewustes, maar die meeste dames dra hofskoene met hoë hakke (stiletto's) van lae tot mediumhoogte.
Hofskoene kan van enige materiaal gemaak wees, maar die tradisionele blinkleer is meesgewild. Pompe word meestal met 'n werkspak of 'n uniform gedra, maar ook met formele en informele rokke, rompe, langbroeke en selfs jeans. Hoë wit stilet-hakskoene vorm die standaardskoene by swemdrag in skoonheidskompetisies.
Mansdrag
Tydens die Regency-tydperk, het edelklashere in Wes-Europa gewone skoene of stewels in die dag gedra en pompe in die aand, saam met sy knie-hoë kouse en midibroek. Die skoene het oorspronklik silwer sny-staal gespes gehad, maar dit is verwyder onder invloed van Brummell, en'n vierkantige materiaalboog is bygevoeg. In die Victoriaanse tyd, was aandskoene pompe wanneer daar gedans of musiek sou wees (vandaar die naam operaslipper), andersins blinkleer formele stewels. Pompe het die standaard gebly met formele aanddrag tot in die 1930's.
Combretum erythrophloeum
Combretum erythrophloeum is 'n struik wat aan die familie Combretaceae behoort. Die spesie is endemies aan Kameroen.
Babiana mucronata
Babiana mucronata is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap.
Die plant het twee subspesies:
Identiteitskrisis
’n Identiteitskrisis is in sielkunde die versuim om ’n eie identiteit tydens adolessensie te ontwikkel. Die term is deur die Duitse sielkundige Erik Erikson uitgedink.
Adolessente gaan deur ’n stadium waartydens hulle fisieke groei en seksuele rypwording in die gesig staar, asook die integrasie van idees oor hulleself en wat ander van hulle dink. Adolessente ontwikkel dus hulle selfbeeld en gaan deur die krisis om hulle basiese eie identiteit, of ego-identiteit, te vorm. Die sukses daarvan hang af van die adolessent se vordering deur vorige ontwikkelingstadiums, wat sentreer om kwessies soos vertroue, afhanklikheid en inisiatief.
Erikson se eie belangstelling in identiteit het in sy kinderjare begin. As ’n Asjkenasiese Jood het hy soos ’n buitestander gevoel. Sy latere studies onder Indiane van Noord-Kalifornië en Suid-Dakota het hom gehelp om idees oor identiteitsontwikkeling en -krisisse te formuleer. Erikson beskryf mense wat deur ’n identiteitskrisis gaan as dat hulle verwarring toon.
Die begrip
Individue ervaar soms hindernisse in die ontwikkeling van ’n sterk identiteit. Hierdie soort krisis laat hulle spook om "hulleself te vind". Dit lyk dikwels of hulle geen idee het van wie of wat hulle is, waar hulle hoort of waarheen hulle wil gaan nie. Hulle kan hulle aan die normale lewe onttrek en nie optree soos gewoonlik by die werk, in hulle huwelik of op skool nie, of nie in staat wees om besluite oor die toekoms te neem nie. Hulle kan hulle selfs tot negatiewe bedrywighede wend, soos misdaad of dwelms, omdat hulle dink ’n negatiewe identiteit is aanvaarbaarder as geen identiteit nie.
Aan die ander kant is mense wat met ’n sterk sin van identiteit uit die adolessente stadium van persoonlikheidsontwikkeling tree, goed toegerus om die volwasse lewe met selfvertroue en sekerheid binne te gaan.
Erikson voel tydgenote het ’n groot invloed op die ontwikkeling van ’n eie identiteit tydens adolessensie. Die verbintenis met negatiewe groepe soos kultusse en fanatici kan die ontwikkelende ego tydens hierdie kwesbare tyd negatief raak. Die basiese sterk punt wat volgens Erikson tydens adolessensie ontwikkel moet word, is lojaliteit, wat net uit ’n samehangende eie identiteit kan spruit. Lojaliteit behels opregtheid, eerlikheid en ’n pligsbesef in die mens se verhoudings met ander.
Marcia se teorie
Die ontwikkelingsielkundige James Marcia se navorsing oor die identiteitstatus van adolessente pas ook aan by Erikson se raamwerk van ’n identiteitskrisis in adolessente.
Combretum exannulatum
Combretum exannulatumi is 'n struik wat aan die familie Combretaceae behoort. Die spesie is inheems aan Angola, die Demokratiese Republiek die Kongo en die Republiek die Kongo.
Identiteitskrisis
Marcia se teorie
Identiteitsverhindering is volgens Marcia wanneer ’n identiteit sonder veel keuse deur ’n individu ontwikkel word. Dit is "wanneer ’n verbintenis gemaak word sonder om alternatiewe te verken. Hierdie verbintenisse is dikwels geskoei op ouers se idees en oortuigings wat sonder meer aanvaar word." Identiteitsverhindering kan lei tot ’n identiteitskrisis in adolessente wanneer die "trooskombersie" van hulle aangenome identiteit verwyder word. Hierdie "verhinderde individue ondergaan dikwels ’n krisis en weet nie wat om te doen sonder om te kan steun op die norme, reëls en situasies waaraan hulle gewoond is nie". ’n Voorbeeld is ’n boerseun wat hoor sy pa het hulle plaas verkoop en wie se identiteit as erfgenaam van die plaas en identiteit as ’n boer deur die nuus onderstebo gekeer word.
Identiteitsverstrooiing word beskryf as "die apatiese toestand wat die relatiewe gebrek aan beide verkenning en verbintenis verteenwoordig". Dit kan oorvleuel met diagnoses soos dié van skisofrenie en depressie, en kan die beste beskryf word as ’n gebrek aan identiteitstruktuur. ’n Voorbeeld is wanneer ’n adolessente sportman ’n kluisenaar word nadat ’n ernstige besering sy identiteit as sportster verwoes.
Identiteitsmoratorium is die status wat volgens Marcia die langste in individue duur en kan beskryf word as "die aktiefste verkenning van alternatiewe". Mense wat dit ondervind, kan baie onbevooroordeeld en bedagsaam wees, maar terselfdertyd ’n identiteitskrisis ondervind. ’n Voorbeeld is ’n universiteitstudent wat oor sy toekoms twyfel nadat hy verskeie kere van hoofvakke verander het, maar steeds nie sy passie ontdek het nie.
Identiteitsukses is die oplossing vir baie persoonlikheidskrisisse. Dit kom voor "wanneer die adolessent belangrike aspekte van sy identiteit verken en hom daartoe verbind het."
Katharine Isabelle
Katharine Isabelle (gebore 2 November 1981) is 'n Kanadese aktrise. Sy is bekend vir haar rolle in die rolprente Ginger Snaps (2000), Insomnia (2002), Freddy vs. Jason (2003), en American Mary (2012).
Preston Bailey
Preston Bailey (gebore 25 Julie 2000) is 'n Amerikaanse akteur. Hy is bekend vir sy rolle in die rolprent A Million Ways to Die in the West (2014) en in die televisiereekse It's Always Sunny in Philadelphia (2005), Criminal Minds (2005), en Dexter (2006).
Clyde Cook (akteur)
Clyde Cook (16 Desember 1891 – 13 Augustus 1984) was 'n Australiese akteur, regisseur, en skrywer. Hy was bekend vir sy rolle in die rolprente Barbed Wire (1927), The Docks of New York (1928), Barbary Coast (1935), en Another Dawn (1937).
Babiana montana
Babiana montana is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap en kom van Caledon tot by Bredasdorp voor. Die plant het 'n voorkomsgebied van net kleiner as 3 000 km² en is deel van die fynbos en renosterveld. Dit het egter meer as 70% van sy habitat afgestaan aan graan verbouing die afgelope 70 jaar. Die oorblywende drie subpopulasies word bedreig deur indringerplante en oorbeweiding deur vee.
NZASM 10 Tonner 0-4-0T
Die NZASM 10 Tonner 0-4-0 van 1889 was 'n 10 ton Suid-Afrikaanse stoomlokomotief van die negentiende eeu en een van die eerste lokomotiewe van die Suid-Afrikaanse Republiek (ZAR). Dit is ontwerp volgens die beginsels van metropolitaanse vervoer wat destyds in die Lae Lande gebruik is en is gebou deur die Nederlandse firma Louis Smulders & Kie. Dit is gebruik om tremkarre oor kort afstande te trek, eerder as swaarder waens oor langer afstande.
Drie sulke tremlokomotiewe is gekoop vir gebruik op die 26 km spoorlyn tussen Boksburg en Johannesburg.
Die vervaardigers se argiewe toon dat die lokomotiewe afgelewer is met die Delagoabaainommers (50, 51 en 52) en dat hulle later met die NZASM-nommers (6, 7 en 8) hernommer is. Dus kan dit aanvaar word dat hulle by Delagoabaai gebruik is voordat hulle op die Boksburg-Johannesburgspoorlyn gebruik is en dat vyf NZASM-lokomotiewe alreeds in gebruik was toe hulle in die ZAR afgelewer is.
Mathew Anden
Mathew Anden (23 November 1942 – 19 Julie 1985) was 'n Duitse akteur. Hy was bekend vir sy rolle in die rolprente David and Lisa (1962), Nickelodeon (1976), Flush (1982), en Der Todesspringer (1985).
NZASM 10 Tonner 0-4-0T
Die besonderhede van die NZASM 10-tonners volg hieronder. Hierdie lokomotiewe verskyn nie in die argiewe van die Imperial Military Railways van 1902 nie.
Atletiekskoene
Tekkies (ook bekend as atletiekskoene, tennisskoene, gym skoene, sportskoene, hardloopskoene of trainers) is skoene wat hoofsaaklik ontwerp is vir sport of ander vorme van fisiese oefening, maar wat nou dikwels as 'n alledaagse item gedra word. Die term beskryf oor die algemeen 'n tipe skoen met 'n buigsame sool van rubber of sintetiese materiaal, en 'n bodeel van leer of sintetiese materiaal gemaak.
Name en etimologie
Die term "sneakers" word meesalgemeen gebruik in die Noordoostelike Verenigde State en dele van Kanada. Die Britse Engelse ekwivalent van "sneaker" in sy moderne vorm is "trainer". Ander terme sluit in seilskoene, gymstewels, drafskoene of hardloopskoene.
Die woord "sneakers" kom van die rubbersole wat saggies op die grond loop, in teenstelling met die lawaaierige standaard hardeleerskoene.
Madeline Ivalu
Madeline Ivalu is 'n Kanadese aktrise, regisseuse, en skryfster. Sy is bekend vir haar rolle in die rolprente Mother (2001), The Journals of Knud Rasmussen (2006), Le jour avant le lendemain (2008), en Uvanga (2013).
Oog van Ra
Die Oog van Ra is in die Egiptiese mitologie die vroulike eweknie van die god Ra en ’n gewelddadige krag wat sy vyande verslaan.
Die Oog-godin is ’n uitbreiding van Ra se mag, en word gelykgestel aan die sonskyf, maar dit tree ook op as ’n onafhanklike entiteit wat deur verskeie Egiptiese godinne verpersoonlik kan word, onder andere Hathor, Sechmet, Bastet, Wadjet en Moet. Die Oog-godin tree op as moeder, sibbe, metgesel en dogter van die songod. Die Oog beskerm Ra teen die agente van chaos wat sy bewind bedreig.
As ’n mag teen die bose word dit dikwels gelykgestel aan die Oog van Horus, wat in ander gevalle ’n heeltemal ander konsep is.
Tonio Arango
Tonio Arango (gebore Januarie 1963) is 'n Duitse akteur en assistentregisseur. Hy is bekend vir sy rolle in die televisiereekse Blond: Eva Blond! (2002), Alles über Anna (2006), en Add a Friend (2012).
1994 Japannese Grand Prix
Die 1995 Formule Een Japannese Grand Prix is op 6 November 1995 op die Suzuka Internasionale Renbaan in Suzuka, Japan gehou. Dit was die vyftiende en voorlaaste wedren van die kampioenskapseisoen en is deur Damon Hill in 'n Williams-Renault gewen.
Combretum excelsum
Combretum excelsum is 'n struik wat aan die familie Combretaceae behoort. Die spesie is endemies aan Nigerië.
Dercitus dissimilis
Dercitus dissimilis is 'n spons in die taksonomiese indeling van die Demospongiae (gewone sponse). Die wetenskaplike naam van die spesie is die eerste keer geldig gepubliseer in 1959 deur Sarà.
Propaganda
Propaganda is inligting wat nie objektief is nie, en word hoofsaaklik gebruik om 'n gehoor te beïnvloed om 'n agenda te bevorder, dikwels deur feite selektief aan te bied om 'n bepaalde persepsie aan te moedig, of om gelaaide taal te gebruik om 'n emosionele eerder as 'n rasionele reaksie op die inligting wat aangebied word, te produseer. Propaganda word dikwels geassosieer met materiaal wat deur regerings voorberei word, maar aktivisgroepe, maatskappye en die pers kan ook propaganda produseer.
'n Wye verskeidenheid materiale en media word gebruik vir die verspreiding van propaganda boodskappe, wat verander het namate nuwe tegnologieë uitgevind is, insluitend skilderye, spotprente, plakkate, pamflette, films, radioprogramme, TV-programme en webwerwe. Meer onlangs het die digitale era aanleiding gegee tot nuwe maniere om propaganda te versprei, byvoorbeeld deur die gebruik van robotte en algoritmes om rekenaar propaganda te skep en fopnuus te versprei deur sosiale media te gebruik.
John Cosgrove (akteur)
John Cosgrove (1867 – 11 Augustus 1925) was 'n Australiese akteur, skrywer, en regisseur. Hy was bekend vir sy rolle in die rolprente Barry Butts In (1919), While the Billy Boils (1921), Queen of the Turf (1921), en The Guyra Ghost Mystery (1921).
Henriette Ivanans
Henriette Ivanans (gebore 29 Oktober 1968) is 'n Kanadese aktrise. Sy is bekend vir haar rolle in die rolprent Smother (2008) en in die televisiereeks Liberty Street (1994).
Dercitus pauper
Dercitus pauper is 'n spons in die taksonomiese indeling van die Demospongiae (gewone sponse). Die wetenskaplike naam van die spesie is die eerste keer geldig gepubliseer in 1902 deur Sollas.
Gladiolus stenosiphon
Gladiolus stenosiphon is 'n meerjarige geofiet wat tot die genus Gladiolus behoort. Die plant is endemies aan Angola.
Eddi Arent
Eddi Arent (5 Mei 1925 – 28 Mei 2013) was 'n Duitse akteur. Hy was bekend vir sy rolle in die rolprente Der grüne Bogenschütze (1961), The Treasure of the Silver Lake (1962), Winnetou: The Red Gentleman (1964), en The Valley of Death (1968).
Babiana namaquensis
Babiana namaquensis is 'n meerjarige blomplant en geofiet wat tot die genus Babiana behoort. Die spesie is inheems aan die Noord-Kaap en Namibië. Dit kom van die suide van Namibië tot by die Anenouspas in die Richtersveld, in die strand- en woestyn duineveld voor. Die plant het 'n voorkomsgebied van 4779 km². Daar is vyf tot tien subpopulasies en die spesie word bedreig deur oorbeweiding en mynbou aktiwiteite. Die populasie se getalle is besig om ta daal.
Combretum homalioides
Combretum homalioides is 'n struik wat aan die familie Combretaceae behoort. Die spesie is inheems aan Angola, Cabinda, Gaboen, Ivoorkus en Nigerië.
Kawennáhere Devery Jacobs
Kawennáhere Devery Jacobs (gebore 8 Augustus 1993) is 'n Kanadese aktrise, skryfster, en regisseuse. Sy is bekend vir haar rolle in die rolprent Rhymes for Young Ghouls (2013) en in die televisiereekse Cardinal (2017), American Gods (2017), en The Order (2018).
Oog van Horus
Die Oog van Horus is ’n Antieke Egiptiese simbool van beskerming, koninklike mag en goeie gesondheid. Die oog word verpersoonlik deur die godin Wadjet. Dit word soms gelykgestel aan die Oog van Ra, maar in ander gevalle is dit 'n heel ander konsep.
Wadjet was een van die vroeë godinne wat ná die vereniging van Bo- en Benede-Egipte saam met Nechbet die twee beskermgodinne van Egipte geword het.
Horus
Horus was die Antieke Egiptiese god van die hemele wat gewoonlik as ’n valk uitgebeeld is. Sy regteroog is verbind met die songod, Ra. In een mite veg Set en Horus om die troon ná Osiris se dood en ruk Set Horus se linkeroog uit. Die grootste deel van die oog is herstel deur óf Hathor óf Thoth. Nadat Horus se oog herstel het, het hy dit aan sy pa, Osiris, aangebied in die hoop om hom weer lewend te maak. Daarom was die oog dikwels die simbool van opoffering, heling, restourasie en beskerming.
Combretum lanuginosum
Combretum lanuginosum is 'n struik wat aan die familie Combretaceae behoort. Die spesie is endemies aan Ethiopië.
Gladiolus stenolobus
Gladiolus stenolobus is 'n meerjarige geofiet wat tot die genus Gladiolus behoort. Die plant is endemies aan Tanzanië waar dit naby Kigoma voorkom.
Gladiolus stokoei
Gladiolus stokoei is 'n meerjarige geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap en kom slegs in die Riviersonderendberge voor waar hulle op die laer suidelike hange gevind kan word. Hier word hulle bedreig deur onbeheerde indringerplante. Die voorkomsgebied is slegs 7 km2.
Ernst Arndt (akteur)
Ernst Arndt (3 Februarie 1861 – 1942) was 'n Duitse akteur. Hy was bekend vir sy rolle in die rolprente Seine Durchlaucht der Landstreicher (1919), Der Umweg zur Ehe (1919), Samson und Delila (1922), en Bretter, die die Welt bedeuten (1935).
Raet-Tawy
Raet of Raet-Tawy was in die Egiptiese mitologie die songodin en die vroulike weergawe van die songod, Ra. Die naam Raet is bloot die vroulike vorm van Ra se naam; die langer naam beteken "Raet van die Twee Lande" (Bo- en Benede-Egipte).
Oorsprong
Raet het tydens die 5de Dinastie vir die eerste keer haar verskyning gemaak. Sy was moontlik van die begin af ’n vroulike weergawe van Ra en het nie ’n eie oorsprong gehad nie. Hoewel sy die godin van die lug en die gode genoem is, was sy nooit so belangrik soos Hathor nie, wat beskou is as die vrou (of soms dogter) van Ra.
Raet is beskou as die vrou van Montoe en het saam met hom en Harpocrates in Karnak en Medamoed ’n triade gevorm. Afbeeldings van haar is skaars; as sy uitgebeeld is, was dit as ’n vrou met horings wat ’n sonskild bo haar kop hou, nes Hathor.
Scott Baio
Scott Baio (gebore 22 September 1960) is 'n Amerikaanse akteur, regisseur, en vervaardiger. Hy is bekend vir sy rolle in die rolprente The Bread, My Sweet (2001) en Superbabies: Baby Geniuses 2 (2004), en in die televisiereekse Happy Days (1974) en Arrested Development (2003).
Combretum falcatum
Combretum falcatum is 'n struik wat aan die familie Combretaceae behoort. Die spesie is inheems aan Angola, Burundi, die Demokratiese Republiek die Kongo, Gaboen en die Republiek die Kongo.
George Cross (akteur)
George Cross (1873 – 1950) was 'n Australiese akteur. Hy was bekend vir sy rolle in die rolprente Wild Innocence (1936), Gone to the Dogs (1939), en Gilbert and Sullivan (1953), en in die televisiereeks Doctor Who (1963).
Oceanapia
Oceanapia is 'n genus van sponsdiere uit die familie van die Demospongiae (gewone sponse).
Gladiolus subcaeruleus
Gladiolus subcaeruleus is 'n meerjarige geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap en kom voor van Caledon tot Bredasdorp. Die plant het egter reeds 80% van sy habitat afgestaan aan graanboerdery. Die meeste van die bestaande populasie kom voor in die Riviersonderendberge en Shaw se berg. Hier word hulle bedreig deur indringerplante.
1992 Japannese Grand Prix
Die 1992 Formule Een Japannese Grand Prix is op 25 Oktober 1992 op die Suzuka Internasionale Renbaan in Suzuka, Japan gehou. Dit was die sestiende en voorlaaste wedren van die kampioenskapseisoen en is deur Riccardo Patrese in 'n Williams-Renault gewen.
Loretta Jafelice
Loretta Jafelice is 'n Kanadese aktrise. Sy is bekend vir haar rolle in die televisiereekse Babar (1989), Sailor Moon (1995), en Mythic Warriors: Guardians of the Legend (1998).
Combretum glutinosum
Combretum glutinosum is 'n struik of klein boompie wat aan die familie Combretaceae behoort. Die spesie is inheems aan Benin, Burkina Faso, Demokratiese Republiek die Kongo, Gambië, Ghana, Guinee, Guinee-Bissau, Ivoorkus, Kameroen, Mali, Mauritanië, Niger, Nigerië, Senegal, Sentraal-Afrikaanse Republiek, Sierra Leone, Soedan, Tsjad en Uganda.
Chapelle Jaffe
Chapelle Jaffe is 'n Kanadese aktrise. Sy is bekend vir haar rolle in die rolprente The Amateur (1981), The Dead Zone (1983), en The Butterfly Effect (2004), en in die televisiereeks Andromeda (2000).
Combretum lecardii
Combretum lecardii is 'n struik wat aan die familie Combretaceae behoort. Die spesie is inheems aan die Burkina Faso, Gambië, Guinee, Guinee-Bissau, Ivoorkus, Mali, Mauritanië, Senegal, Sentraal-Afrikaanse Republiek, Sierra Leone, en Tsjad.
Nephthys
Nephthys was in die Egiptiese mitologie ’n lid van die Ennead van Heliopolis, ’n dogter van Noet en Geb. Sy is saam met haar suster, Isis, verbind met begrafnisrituele vanweë haar rol as die beskermer van mummies en die god Osiris, en as die suster en vrou van Set.
Gladiolus stellatus
Gladiolus stellatus is 'n meerjarige geofiet wat tot die genus Gladiolus behoort en is deel van die fynbos. Die plant is endemies aan die Oos- en Wes-Kaap.
Nephthys
Rol
Teen die tyd van die 5de-dinastiese Piramidetekste het Nephthys haar verskyning gemaak as godin van die Ennead. Sy is beskryf as ’n godin van goddelike hulp en beskerming. Sy word in sommige mites beskou as die ma van die begrafnisgod, Anoebis.
As hoofversorger van die farao-god Horus was Nephthys ook die versorger van die heersende farao. Soms is sy uitgebeeld as ’n gevaarlike godin wat die farao se vyande met haar vurige asem kon verbrand.
Babiana nervosa
Babiana nervosa is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap.
Rudolf Serkin
Rudolf Serkin (28 Maart 1903 – 8 Mei 1991) was 'n Boheems-gebore pianis. Hy word wyd gereken as een van die grootste Beethoven interpreteerders van die 20ste eeu.
Lewe en vroeë loopbaan
Serkin was in Eger, Koninkryk van Boheme, Oostenryk-Hongaarse Ryk (nou Cheb, Tsjeggië) gebore in 'n Russiese en Joodse gesin. Sy vader, Mordko Serkin, "was 'n Russiese bas, en het die jong Serkin geleer om musiek te lees selfs voordat hy 'n woord kon lees."
Serkin is as 'n wonderkind beskou; hy is op die ouderdom van nege jaar na Wene gestuur waar hy die klavier saam met Richard Robert, en later komposisie met Joseph Marx, bestudeer het. Hy het sy openbare debuut met die Weense Filharmoniese Orkes op die ouderdom van twaalf jaar gemaak. Van 1918 tot 1920 het hy komposisie saam met Arnold Schoenberg studeer en was hy aktief in Schoenberg se Genootskap vir die Private Uitvoering van Musiek. Hy het in 1920 'n gereelde konsertloopbaan van stapel gestuur en was in Berlyn woonagtig gewees met die Duitse violis Adolf Busch en sy gesin, welke hul driejarige dogter Irene ingesluit het met wie Serkin vyftien jaar later sou trou.
In 1921 het Serkin op die ouderdom van sewentien jaar sy Berlynse debuut gemaak in Busch se ensemble as die klavierspeler tydens die uitvoering van Bach se ''Brandenburgconcerto nr. 5''. Teen die einde van die konsert het Busch vir Serkin gevra om vir die entoesiastiese gehoor 'n encore te speel. Serkin het later gerapporteer dat hy Busch gevra het, "Wat sal ek speel?" en Busch het "as 'n grap" vir hom gesê om die Goldbergvariasies van Bach te speel "waarop ek hom ernstig opgeneem het. Toe ek klaar was was daar slegs vier mense in die gehoor oor: Adolf Busch, Artur Schnabel, Alfred Einstein en ek."
In die 1920's en vroeë 1930's het Serkin regdeur Europa gespeel as beide solis en saam met Busch en die Busch-kwartet. Met die opkoms van Hitler in Duitsland in 1933 het Serkin en die Busch gesin (wat nie Joods was nie maar heftig gekant was teen die regering van die Nasionaal-Sosialistiese Duitse Arbeidersparty) Berlyn vir Basel, Switserland verlaat.
In 1933 het Serkin sy eerste verskyning in die Verenigde State gemaak tydens die Coolidge Festival in Washington, D.C. waar hy opgetree het saam met Adolf Busch. In 1936 het hy sy solokonsertloopbaan in die VSA van stapel gestuur met die New York Filharmoniese Orkes onder Arturo Toscanini. Die kritici het 'n groot ophef daarvan gemaak en hom beskryf as "'n kunstenaar van ongewone en indrukwekkende talent wat in besit is van 'n kristalhelder tegniek, baie krag, delikaatheid, en tonale suiwerheid." In 1937 het Serkin sy eerste opvoering in New York Stad by Carnegie Hall gemaak.
Erfenis
Serkin was vereer as 'n 'musikant se vriend' en as vaderfiguur tot 'n horde jonger spelers wat na die Marlboro School and Festival gekom het. As 'n pianis van enorme musikale integriteit het hy regdeur die wêreld getoer en voortgegaan met sy sololoopbaan en opname-aktiwiteit totdat siekte in 1989 verdere werk verhoed het. Hy het op 8 Mei 1991 op die ouderdom van 88 jaar tuis aan kanker beswyk op sy plaas in Guilford, Vermont.
Hy en sy vrou Irene was die ouers van sewe kinders (waarvan een vroeg oorlede was), inslutende die pianis Peter Serkin en tjellis Judith Serkin. Hulle het vyftien kleinkinders, insluitende die komponis David Ludwig en die hobospeler Natalya Rose Vrbsky. Irene Busch Serkin het in 1998 gesterf.
Ruth First
Ruth First (1925–1982) was 'n Suid-Afrikaanse skrywer en anti-apartheidsaktivis. Sy was die vrou van die Kommuniste partyleier Joe Slovo. Sy en haar man het gehelp om die SAKP se ondergrondse strukture te vestig en die gewapende stryd teen die Suid-Afrikaanse Regering te reël.
First is op 4 Mei 1925 in Johannesburg gebore. Op 17 Augustus 1982 is sy deur 'n briefbom wat deur die SAP aan haar man gestuur is gedood. Williamson het later amnestie hiervoor van die Waarheid-en-versoeningskommissie ontvang.
Die Orde van Luthuli (goud) is in 2014 postuum aan haar toegeken.
Babiana nana
Babiana nana is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap. Dit kom van Milnerton tot by die Vredenburg-skiereiland voor en het 'n voorkomsgebied van 840-1400 km², maar is uitgestorwe in die suidelike gedeelte van sy voorkomsgebied. Gewasverbouing was aanvanklik die grootste oorsaak van habitat verlies maar ontwikkeling is tans die grootste bedreiging.
Die plant het twee subspesies:
Goldfish
Goldfish is 'n elektronika- en dance-musiekgroep vanuit Kaapstad (Suid-Afrika) en bestaan uit Dominic Peters en David Poole. Hulle skep dance-musiek met elemente van jazz en Afrika-musiek en kombineer regstreekse instrumente soos die kontrabas, saxofoon, sintetiese klaviere, dwarsfluit en stem met samplers, effekte en sintetiseerders. Hulle het al vele internasionale elektronika-handelinge se konserte geopen, waaronder Basement Jaxx, Fatboy Slim, Mr Scruff, Audio Bullys, Paul van Dyk, Pete Tong, en Stereo MC's. In 2009 het hulle 'n rekord gestel deur agt nominasies vir die Suid-Afrikaanse Musiektoekennings te ontvang, vir onder andere Beste Duo of Groep en Album van die Jaar. Hulle het die toekennings vir die Beste Vervaardiger en Beste Dance-album ontvang.
Combretum mooreanum
Combretum mooreanum is 'n struik wat aan die familie Combretaceae behoort. Die spesie is inheems aan die Republiek die Kongo en Sierra Leone.
Brian Crossley
Brian Crossley (5 Oktober 1926 – 8 September 2012) was 'n Australiese regisseur, vervaardiger, en akteur. Hy was bekend vir sy rolle in die televisiereekse Homicide (1964), Division 4 (1969), en The Box (1974).
Oceanapia aberrans
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1924 deur Dendy.
Magaliesburg
Magaliesburg is 'n dorp in die weste van Gauteng, Suid-Afrika. Die dorpie is onder die Witwatersrand-bergreeks geleë, maar die Magaliesberg is na die noordekant sigbaar. Dit is vernoem na Mogale, hoofman van die Po wat in die gebied gewoon het toe die Voortrekkers in die vroeë 1800's hier aangekom het.
Distrik
Die dorp en omgewing is 'n gewilde vakansie- en naweek-bestemming vir inwoners van Pretoria en Johannesburg. Die dorp word deur talle vakansie-plekkies aan die voet van die Magaliesberg omring wat geleentheid vir ontsnapping aan stedelinge bied. Spesiale stoomtreine word per geleentheid vanaf Johannesburg gereël. Die kransaasvoël broei ook in die Magaliesberg.
Naas toerisme is landbou die distrik se vernaamste ekonomiese aktiwiteit. Tabak, sitrus en verskeie ander subtropiese vrugte word in die gebied verbou. Dit is ook bekend vir etlike pluimveeplase rondom die dorp.
Soutwater
Soutwater verwys hoofsaaklik na seewater maar daar is ook verskeie soutwatermere ter wêreld en toenemende versouting van varswaterbronne – insluitend grondwater, wat sowat 25% van varswater uitmaak – wat kommer wek.